钦定古今图书集成/明伦汇编/氏族典/第048卷 > 《郑樵通志》 > 綦公直
## 钦定古今图书集成/明伦汇编/氏族典/第048卷 > 《郑樵通志》 > 綦公直

按《元史綦公直传》：“公直，益都乐安人，世业农。至元五
年，为益都劝农官。九年，为沂莒胶密宁海五州都城
池所千户。十年，赐金符，命造征日本战船于高丽。时
宋未下，世祖知其勇，遣使召见，俾与乎不烈拔都等
领兵同行荆南等处招讨司事，破宋军襄阳、隆兴，由
是南安吉赣皆望风款附。公直又令第三子忙古台”
攻梅关，入广东，至南海，皆下之。诏授公直武毅将军、
管军上千户。召入，加昭勇大将军、管军万户，佩金虎
符，领侍卫亲军。十八年升辅国上将军、都元帅、宣慰
使，镇别十八里。初，帝诏以长子泰袭万户，公直自陈
“父年老，乞以泰为乐安县尹，就养其父。”乃以忙古台
袭万户，佩金虎符，从之镇。二十三年，诸王海都叛，侵
别十八里，公直追击寖远，援兵不至，第五子瑗力战
而死，公直与妻及忙古台俱陷焉。